CELEX: C2006/048/32
Language: da
Date: 2006-02-25 00:00:00
Title: Sag C-448/05: Anmodning om præjudiciel afgørelse forelagt ved dom afsagt den  18. november 2005  af cour d'appel de Paris i sagen Société Vestel France mod Administration des Douanes et Droits Indirects

25.2.2006   
            
            
               DA
            
            
               Den Europæiske Unions Tidende
            
            
               C 48/17
            
         Anmodning om præjudiciel afgørelse forelagt ved dom afsagt den 18. november 2005 af cour d'appel de Paris i sagen Société Vestel France mod Administration des Douanes et Droits Indirects
   (Sag C-448/05)
   (2006/C 48/32)
   Processprog: fransk
   Ved dom afsagt den 18. november 2005, indgået til Domstolens Justitskontor den 16. december 2005, har cour d'appel de Paris i sagen Société Vestel France mod Administration des Douanes et Droits Indirects forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   »Er bilag 11 til Kommissionens forordning (EØF) nr. 2454/93 (1) af 2. juli 1993 ugyldig på grund af, at den er i strid med artikel 24 i Rådets forordning nr. 2913/92 (2) af 12. oktober 1992 om indførelse af en EF-toldkodeks, for så vidt som den fører til, at en fjernsynsmodtager, som er fremstillet i Tyrkiet under de i sagen beskrevne omstændigheder, anses for at være fremstillet i Kina?«
   
      (1)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1).
   
      (2)  EFT L 302, s. 1.